Diari Oficial de la Generalitat Valenciana


Sumari del DOGV 2883, del 04-12-1996 (1996/840224)

ACORD de 26 de novembre de 1996, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alfauir.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   2883

Data del DOGV
:   04-12-1996

Secció del DOGV
:   ALTRES DISPOSICIONS

Número del document
:   1996/840224


Data del document
:   26-11-1996

Organisme emissor
:   Conselleria de Presidència

Tipus de document
:   Acord

ACORD de 26 de novembre de 1996, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Alfauir.  
El Govern Valencià, en la reunió del dia 26 de novembre de 1996, adoptà l'acord següent:  
L'Ajuntament d'Alfauir, després de l'aprovació del projecte d'obres i el compliment de la resta dels requisits legals, sol·licità la declaració d'ocupació urgent dels béns i drets afectats per l'expedient d'expropiació forçosa per a l'execució del Projecte d'adquisició de terrenys per a l'ampliació del cementiri.  
Aquesta declaració d'ocupació urgent es justifica en què el cementiri d'Alfauir consta d'una petita capella, sala mortuòria i tres blocs de nínxols, els quals es troben en un estat de pròxima saturació, cosa que fa necessari preveure una futura i urgent ampliació del cementiri que satisfaça les necessitats del municipi.  
Sotmès l'expedient a informació pública es presentaren al·legacions, les quals foren resoltes pel ple de l'Ajuntament el dia 22 d'agost de 1996.  
El tràmit procedimental es va substanciar de conformitat amb la Llei d'Expropiació Forçosa i el seu Reglament.  
Per tant, i d'acord amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià acorda:  
Primer  
Declarar l'ocupació urgent dels béns i drets subjectes a l'expedient d'expropiació forçosa, instruït per l'Ajuntament d'Alfauir, per a l'execució del Projecte d'adquisició de terrenys per a l'ampliació del cementiri.  
Relació de béns afectats  
Propietari (únic): Sr. Joaquín Saneugenio Climent, amb domicili a Rótova, carrer Jaume I, 36.  
Descripció de la finca:   
Els terrenys necessaris per a l'ampliació del cementiri tenen una superfície de 1100 metres quadrats, tots ells de sòl no urbanitzable, i han de segregar-se de la parcel·la cadastral 195, del polígon 7, partida el Rejolar.  
La parcel·la cadastral 195, del polígon 7, està formada per tres subparcel·les de distints cultius anomenades a), b) i c). En total comprèn una superfície, segons les dades del cadastre rústic, d'1 hectàrea 57 àrees i 20 centiàrees. La subparcel·la a), de 99 àrees 30 centiàrees de superfície, apareix cadastrada com a mont. La subparcel·la b), de 35 àrees 20 centiàrees, està cultivada de tarongers i la subparcel·la c), amb una superfície de 22 àrees 70 centiàrees, és de secà.  
Els límits cadastrals de la parcel·la matriu, número 195, del polígon 7, són els següents:  
Nord: desguàs i camí de la parcel·la.  
Sud: parcel·la 198, de Carmen García García.  
Est: cementiri i camí del Murtar.  
Oest: parcel·la 394, de José García Sellés, i parcel·la 396, de Rosa García Sellés.  
Els 1100 metres quadrats necessaris per a l'ampliació del cementiri estan completament compresos en la subparcel·la b). Dita subparcel·la està cultivada de tarongers i formada per tres bancals a diferent altura, que anomenarem A, B i C. Els 1100 metres quadrats necessaris per a l'ampliació afecten parcialment els tres bancals.  
Els citats terrenys, necessaris per a l'ampliació, són contigus al cementiri en la seua part oest i queden inscrits en el polígon que es forma mitjançant la prolongació de la paret sud del cementiri, amb un total de 21 m; des d'aquest punt es traça una línia cap al nord paral·lela a 21 m, amb la paret oest del cementiri, fins arribar al desguàs natural, situat al nord de la referida subparcel·la b) de la parcel·la cadastral número 195, del polígon 7. El polígon es tanca amb el dit desguàs natural cap a l'est, fins arribar al camí del Murtar i seguint per aquest cap al sud fins trobar l'entrada i l'aparcament actual del cementiri.  
Els límits dels 1.100 metres quadrats, que calen per a l'ampliació del cementiri, descrits com s'ha dit, són els següents:  
Nord: desguàs i camí de la parcel·la.  
Sud: resta de la parcel·la matriu número 195.  
Est: cementiri i camí del Murtar.  
Oest: resta de la parcel·la matriu número 195.  
Dades registrals: tom 661, llibre 9, foli 248, finca 1201, inscripció 3.a del Registre de la Propietat III, de Gandia. La superfície, segons consta en la inscripció registral, és de 99 àrees, 73 centiàrees.  
Els terrenys descrits pertanyen al propietari per donació dels seus pares: Sr. Salvador Saneugenio Peiró i Sra. Joaquina Climent Vidal, els quals l'adquiriren per compra al Sr. Cándido García Vidal. Sense càrregues.  
Els límits registrals de la finca, que consten en la inscripció 2, són els següents:  
Nord i ponent, amb terres del Sr. José Joaquín García Vidal; sud, Sra. Carmen García García, i llevant, Sra. Natalia Morant Balbastre.  
Segon  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins el moment de l'alçament de l'acta prèvia, puguen formular per escrit davant l'Ajuntament de Alfauir les al·legacions, als efectes d'esmenar els possibles errors que s'hagen fet en relacionar els béns afectats per la urgent ocupació.  
Contra aquest acord, que posa fi a la via administrativa, procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercitar qualsevol altre recurs que estimen oportú.  
València, 26 de novembre de 1996  
El conseller secretari del Govern Valencià  
JOSÉ JOAQUÍN RIPOLL SERRANO